b'\n_START_ARTICLE_\nLike Crazy\n_START_SECTION_\nHandling\n_START_PARAGRAPH_\nJacob (Anton Yelchin) og Anna (Felicity Jones) opplever kj\xc3\xa6rlighet ved f\xc3\xb8rste blikk da de m\xc3\xb8tes p\xc3\xa5 universitetet. De forelsker seg i hverandre og ser en fremtid sammen. Det er bare ett problem; Anna er britisk, og visumet hennes er i ferd med \xc3\xa5 g\xc3\xa5 ut. N\xc3\xa5r det gj\xc3\xb8r det, er hun n\xc3\xb8dt til \xc3\xa5 dra tilbake til Storbritannia. Hun pr\xc3\xb8ver \xc3\xa5 returnere p\xc3\xa5 ferie til USA, men blir sendt tilbake igjen p\xc3\xa5 flyplassen. Jacob p\xc3\xa5 sin side kan ikke flytte til England grunnet en hektisk jobbsituasjon. De pr\xc3\xb8ver \xc3\xa5 f\xc3\xa5 langdistanseforholdet til \xc3\xa5 virke, men jo lenger det g\xc3\xa5r, jo mer skeptiske blir de til om de faktisk klarer \xc3\xa5 holde sammen._NEWLINE_I mellomtiden m\xc3\xb8ter de begge en annen person; Jacob blir sammen med sympatiske Sam (Jennifer Lawrence), som elsker ham, mens Anna g\xc3\xa5r inn i et forhold med kjekke og snille Simon (Charlie Bewley), som planlegger \xc3\xa5 fri til henne. B\xc3\xa5de Jacob og Anna vet at det likevel ikke blir helt det samme, men har de noe valg?'